Δυστυχώς, η παρενιαυτοφορία είναι κοινό φαινόμενο σε όλα τα καρποφόρα δέντρα συμπεριλαμβανομένης και της ελιάς. Η διακύμανση μεταξύ υψηλών και χαμηλών αποδόσεων επηρεάζεται από τρεις παράγοντες: τη σχέση μεταξύ της βλαστικής ανάπτυξης και του φορτίου των καρπών, το κλίμα και τα επίπεδα του υδατικού στρες των δέντρων. Η σωστή διαχείριση του νερού οδηγεί σε μείωση του στρες διασφαλίζοντας ότι η υγρασία του εδάφους βρίσκεται σε άριστα επίπεδα. Η υδρολίπανση ακριβείας εγγυάται ότι τα θρεπτικά συστατικά είναι διαθέσιμα για τα δέντρα ακριβώς τη στιγμή που το ριζικό τους σύστημα είναι έτοιμο να τα απορροφήσει. Ο συνδυασμός της άρδευσης ακριβείας και της υδρολίπανσης μειώνει σημαντικά το φαινόμενο της παρενιαυτοφορίας και οδηγεί σε σταθερά υψηλές παραγωγές.